Stephen Saad

Stephen Bradley Saad (gebore Junie 1964) is 'n Suid-Afrikaanse miljardêr-sakeman, wat die stigter en uitvoerende hoof is van Aspen Pharmacare, die grootste vervaardiger van generiese medisyne in Afrika.

 Vroeë lewe 
Stephen Bradley Saad is in Junie 1964 vir Libanese ouers gebore, en het in Durban, Suid-Afrika, grootgeword.Andrew England, South Africa’s dose of big pharma, Financial Times, 17 November 2013 Hy was op skool aan die Hoërskool Durban.Caleb Melby, South African Pharma Entrepreneur Stephen Saad Joins The Billionaires' Club, Forbes, 17 Desember 2012 Hy het aan die Universiteit van Natal gegradueer, waar hy 'n Baccalaureus in Handel ontvang het. Hy het rugby in Ierland gespeel en gestudeer om 'n geoktrooieerde rekenmeester te word.

 Loopbaan 
Hy het sy loopbaan begin by Quickmed, 'n verspreidingsmaatskappy van voorskrifmedikasie in swart townships tydens apartheid. Op die ouderdom van nege-en-twintig het hy sy aandeel in Covan Zurich vir VS$3 miljoen verkoop en sodoende 'n miljoenêr geword.

In 1997 was hy saam met Gus Attridge 'n medestigter van Aspen Pharmacare, 'n publieke maatskappy wat op die Johannesburgse Aandelebeurs verhandel word. Die maatskappy het die grootste produsent van generiese medisyne op die Afrika-kontinent geword. Hy dien as sy uitvoerende hoof en Gus Attridge as sy adjunk- uitvoerende hoof, en dien op sy direksie. In 2011 was hy VS$640 miljoen werd en het hy een van Afrika se 40 rykste mense geword. Sy aandeleportefeulje het in 2013 met 75% gestyg. Hy is nou VS$1,4 miljard werd.

Daarbenewens is hy voorsitter van die Sharks, 'n rugbyunie in Durban. Hy dien ook op die raad van trustees van sy alma mater, die Hoërskool Durban. In 2014 is 'n eredoktorsgraad deur die Nelson Mandela Metropolitaanse Universiteit aan hom toegeken vir die positiewe rol van Aspen in die stad Gqeberha.

 Persoonlike lewe 
Hy woon in Durban en spandeer tyd by sy privaatreservaat in die Sabi Sand-wildreservaat langs die Krugerwildtuin. Hy is getroud en het vier dogters.

 Verwysings 

Kategorie:Lewende mense
Kategorie:Geboortes in 1964